“O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida”gi QL-458-sonli O‘zbekiston Respublikasi qonuni loyihasi haqida

O‘zbekiston Respublikasi Oliy Majlisi Qonunchilik palatasining Kengashi qaror qiladi:
 1. O‘zbekiston Respublikasi Vazirlar Mahkamasi tomonidan 2019-yil 4-yanvarda kiritilgan “O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida”gi QL-458-sonli O‘zbekiston Respublikasi qonuni loyihasini dastlabki tarzda ko‘rib chiqish uchun Budjet va iqtisodiy islohotlar qo‘mitasi mas’ul etib belgilansin. 
 2. Qonun loyihalarini va boshqa normativ-huquqiy hujjatlar loyihalarini ko‘rib chiqishni tashkil etish bo‘yicha muvofiqlashtiruvchi guruh ushbu qonun loyihasini Budjet va iqtisodiy islohotlar qo‘mitasiga, siyosiy partiyalar fraksiyalariga hamda O‘zbekiston ekologik harakati deputatlar guruhiga topshirsin. 
 3. Yuridik bo‘lim bir hafta muddatda mazkur qonun loyihasining huquqiy ekspertizasini tashkil etsin hamda Budjet va iqtisodiy islohotlar qo‘mitasiga xulosa taqdim etsin. 
 4. Budjet va iqtisodiy islohotlar qo‘mitasi siyosiy partiyalar fraksiyalari, O‘zbekiston ekologik harakati deputatlar guruhining fikrlari va takliflarini hamda Yuridik bo‘limning xulosasini hisobga olgan holda Qonunchilik palatasi Kengashiga mazkur qonun loyihasini O‘zbekiston Respublikasi Oliy Majlisi Qonunchilik palatasi ko‘rib chiqishi uchun qabul qilish mumkinligi to‘g‘risida xulosa taqdim etsin.